Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 514

d) a minõségirányítási intézkedéseket. 3.2.2.0700. A biztonsági funkciókat sérülésük várható következményei alapján három biztonsági osztályba kell csoportosítani. A rendszerek és rendszerelemek biztonsági osztályozását az általuk megvalósított legmagasabb – legkisebb sorszámú – osztályba sorolt funkció alapján kell elvégezni. 3.2.2.0800. Az 1. biztonsági osztályba tartoznak azok a biztonsági funkciók és az azokat megvalósító rendszerek, rendszerelemek, amelyek meghibásodása vagy hibája olyan eseményhez vezethet, amely közvetlenül veszélyezteti az atomreaktor azonnali szubkritikus állapotbavihetõségét vagy hûtését, és megkívánja tervezési üzemzavart elhárító rendszerek, rendszerelemek azonnali indítását vagy mûködését. 3.2.2.0900. Sajátos biztonsági jelentõségük miatt a fûtõelemkötegek az 1. biztonsági osztályba tartoznak. 3.2.2.1000. A 2. biztonsági osztályba tartoznak azok a biztonsági funkciók és az azokat megvalósító rendszerek, rendszerelemek – beleértve a mûködésükhöz szükséges villamos és irányítástechnikai rendszereket, rendszerelemeket –, amelyek idõben történõ üzembe lépése vagy folytonos mûködése szükséges annak érdekében, hogy a tervezési alapba tartozó események ne vezessenek balesethez. A nukleáris biztonságot érintõ események bekövetkezése esetén feladatuk továbbá az atomreaktor szubkritikusságának és hûtésének biztosítása, vagy a konténment belsejében bekövetkezett, nukleáris biztonságot érintõ esemény hatására az atomreaktorból felszabaduló radioaktív anyagok kikerülésének megakadályozása. Ide kell sorolni azokat a rendszereket, rendszerelemeket is, amelyek az atomreaktor hûtõrendszerén kívül tárolt friss és besugárzott fûtõelemkötegek szubkritikusságát, épségük megõrzését és szükséges mértékû hûtésüket biztosítják. 3.2.2.1100. A 3. biztonsági osztályba tartoznak azok a biztonsági funkciók és az azokat megvalósító rendszerek, rendszerelemek, amelyek:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes